CELEX: 32005D0264
Language: sl
Date: 2005-03-23 00:00:00
Title: 2005/264/ES: Odločba Komisije z dne 23. marca 2005 o spremembi Odločbe 2004/832/ES glede načrtov za izkoreninjenje klasične prašičje kuge pri divjih prašičih in njihovem cepljenju v izrednih razmerah v severnih Vogezih v Franciji (notificirano pod dokumentarno številko K(2005) 917) (Besedilo velja za EGP).

30.3.2005   
            
            
               SL
            
            
               Uradni list Evropske unije
            
            
               L 81/48
            
         
      ODLOČBA KOMISIJE
   
   z dne 23. marca 2005
   o spremembi Odločbe 2004/832/ES glede načrtov za izkoreninjenje klasične prašičje kuge pri divjih prašičih in njihovem cepljenju v izrednih razmerah v severnih Vogezih v Franciji
   (notificirano pod dokumentarno številko K(2005) 917)
   (Besedilo v francoskem jeziku je edino verodostojno)
   (Besedilo velja za EGP)
   (2005/264/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (1) in zlasti drugega pododstavka člena 16(1) in četrtega pododstavka člena 20(2) Direktive,
   ob upoštevanju naslednjega:
   
               (1)
            
            
               Odločba Komisije 2004/832/ES z dne 3. decembra 2004 o odobritvi načrtov za izkoreninjenje klasične prašičje kuge pri divjih prašičih in njihovem cepljenju v izrednih razmerah v severnih Vogezih v Franciji (2) je bila sprejeta kot eden od številnih ukrepov za boj proti klasični prašičji kugi.
            
         
               (2)
            
            
               Francija je obvestila Komisijo o nedavnem razvoju navedene bolezni pri divjih prašičih na območju severnih Vogezov v Franciji. Glede na epidemiološke podatke je treba načrt izkoreninjenja razširiti na območje severnih Vogezov, ki se nahaja zahodno od Rena in kanala Ren–Marna, severno od avtoceste A 4, vzhodno od reke Sarre in južno od meje z Nemčijo. Poleg tega je treba spremeniti načrt cepljenja divjih prašičev proti prašičji kugi v izrednih razmerah, da bo pokrival tudi navedeno območje.
            
         
               (3)
            
            
               Odločbo 2004/832/ES je zato treba ustrezno spremeniti.
            
         
               (4)
            
            
               Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali –
            
         SPREJELA NASLEDNJO ODLOČBO:
   Člen 1
   Priloga k Odločbi 2004/832/ES se nadomesti z besedilom v Prilogi k tej odločbi.
   Člen 2
   Ta odločba je naslovljena na Francosko republiko.
   
      V Bruslju, 23. marca 2005
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 316, 1.12.2001, str. 5. Direktiva, kakor je bila nazadnje spremenjena z Aktom o pristopu iz leta 2003.
   
      (2)  UL L 359, 4.12.2004, str. 62.
   
      PRILOGA
      
         
            „PRILOGA
            1.   Območja, kjer se izvaja načrt izkoreninjenja
            Področje departmajev Bas-Rhin in Moselle, ki se nahaja zahodno od Rena in kanala Ren–Marna, severno od avtoceste A 4, vzhodno od reke Sarre in južno od meje z Nemčijo.
            2.   Področja, kjer se izvaja načrt cepljenja v izrednih razmerah
            Področje departmajev Bas-Rhin in Moselle, ki se nahaja zahodno od Rena in kanala Ren–Marna, severno od avtoceste A 4, vzhodno od reke Sarre in južno od meje z Nemčijo.“